Blogue

Un blogue, an Anglés blog ó weblog, ye ua páigina de la anternete an que las sues atualizaçones (chamadas posts) son ourganizadas cronologicamente de forma ambersa (cumo un diário). Estas publicaçones puoden ó nó pertencer al mesmo género de scrita, referir-se al mesmo assunto ó tener sido screbidos pula mesma pessona.

L blogue ten alguas ferramientas pa classeficar anformaçones técnicas a sue respeito, todas eilhas son çponeblizadas na anternete por serbidores i/ó outelizadores quemunes. Las ferramientas abrángen: registro de anformaçones relatibas a un sítio ó domínio de la anternete quanto al númaro de acessos, páiginas bejitadas, tiempo gasto, de qual sítio ó páigina l bejitante bieno, para onde bai l bejitante a partir de l sítio ó páigina atual i ua série de outras anformaçones.

Ls sistemas de criaçon i eidiçon de blogues son muito atratibos pulas facelidades que oufrécen, pus çpénsan l coincimento de HTML, l que atrai pessonas a criá-los.

La Deutsche Welle premia, a cada anho, ls melhores blogues anternacionales an onze categories ne l ambora The Bobs - Best of Blogs.

Catadorie:Tecnologie